ཟླ་བ་གཅིག་དང་ཕྱེད་ཙམ་གྱི་རིང་སྦང་བྷེ།འབྲས་སྤུངས།དགའ་ལྡན།སེ་ར་བཅས་སུ་ཡུན་རིང་པོ་ཞིག་ཏུ་མི་ལ་ཐུག་ནས་སྐད་ཆ་བཤད་པ་སོགས་བྱས་པས་ཏོག་ཙམ་ཐང་ཆད་ཀྱི་འདུག།ཁ་སང་བཤད་པ་ལྟར་སང་ཉིན་གུང་སེང་དང་།གནངས་འཇིགས་བྱེད་དཔའ་གཅིག་གི་དབང་ཉུང་ཉུང་ཡིན་པས་དཀྱིལ་འཁོར་གྱི་ཆོ་ག་ལ་ཆ་བཞག་ན་འཇིགས་བྱེད་ཀྱི་དཀྱིལ་འཁོར་དེ་བདག་མདུན་འཇུག་པ་གཅིག་བྱས་ཏེ་འགྲོ་བཞིན་ཡོད་པས་ལས་སླ་བ་འདུག།བདེ་གསང་བདག་མདུན་འཇུག་པ་ཐ་དད་བྱས་ཏེ་འགྲོ་བཞིན་ཡོད་པས་འདོན་པ་མང་པོ་འདུག།དེར་བརྟེན་སང་ཉིན་བར་གསེང་བཞག་སྟེ་གནངས་ཉིན་འཇིགས་བྱེད་དཔའ་གཅིག་གི་དབང་དེ་འཇིགས་བྱེད་ལྷ་བཅུ་གསུམ་མ་ལས་འདོན་བདེ་བ་དང་།བདེ་མཆོག་གི་དབང་དེ་ད་ལྟ་བྱེད་མི་དགོས་པ་བྱས་ཏེ་གནས་སྐབས་འཇོག་གི་ཡིན།རྗེས་ལ་དུས་ཚོད་ཅིག་འགྲིག་གི་རེད།དེ་ལྟར་བྱས་ན་དྲན་སོང་།ཞེས་སྐུ་ཐང་ཆད་པའི་དབང་གིས་བདེ་མཆོག་གི་དབང་ད་རེས་མི་གནང་རྒྱུ་བཀའ་ཕེབས་པ་དང་།